TACLOBAN CITY- Gin paburan han Branch 5 Regional Trial Court han Oras Eastern Samar an gin pasa nga Motion to Quash han kampo ni Mayor Conrado Nicart III han San policarpo Eastern Samar para kontrahon an nauna na nga desisyon han mao nga korte nga Writ of Execution.
Manunumduman in una na hadto nga gin pagawas an desisyon han korte an mao nga writ of execution kon diin nagsasagda kan mayoralty candidate Virginia Acol nga amo an tinuod nga nagdaog han nakalabay nga 2013 Election base na ha ginbuhat nga recount ha mga botos.
Ha Motion to Quash in nagin rason han kampo ni Nicart an masesering premature daw nga pagpagawas han mao desisyon han korte kon diin may ada 20 kaadlaw nga gin hahatag ha respondent han kaso para makapag pasa hin apela.
Depensa pa ni Nicart, sumala na ha balaud in dapat epektibo pa an writ of execution 20 ka adlaw kutob nga waray maipagawas an Korte Suprema o an COMELEC hin Status Quo Order.
Matungod hini in magpapabilin nga Alkalde han bungto hi Mayor Conrado Nicart III han San Policarpo Eastern Samar.
war_Latn war_Latn war_Latn war_Latn war_Latn